ddrg/super_eurlex huggingface dataset:
(3)

Det fremgår af en officiel erklæring fra den kompetente polske myndighed, at visse virksomheder i sektorerne for kød og for mælk og mejeriprodukter har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Derudover er visse virksomheder lukket. Disse virksomheder bør derfor udgå af listen over virksomheder, der er omfattet af overgangsordningen.
(6)

Markedsføringen af genetisk modificeret 1507-majs som eller i visse produkter, som omfatter foder, der indeholder eller består af den pågældende majs, er navnlig omfattet af Kommissionens beslutning 2005/772/EF af 3. november 2005 om markedsføring i medfør af Europa-Parlamentets og Rådets direktiv 2001/18/EF af et majsprodukt (Zea majs L., linje 1507), der er genetisk modificeret med henblik på resistens over for visse skadelige sommerfugle og for tolerance over for herbicidet ammoniumglufosinat (3).
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF samt under hensyntagen til målene og principperne i den fælles fiskeripolitik og finder, at Det Regionale Rådgivende Råd for Østersøen er klar til at påbegynde arbejdet —
(5)

For at sikre, at der ikke kan ske nogen forveksling med miljømærkningen af produkter, og for at give offentligheden og andre interesserede parter klar besked om, at brugen af logoet ikke har nogen forbindelse med de produkter, der befinder sig i transportemballagen eller den tertiære emballage, eller med deres egenskaber, men kun gælder det registrerede foretagendes miljøledelsessystem, bør der føjes yderligere oplysninger til logoet.
BILAG

I bilag III til beslutning 97/808/EF affattes tabellen og teksten vedrørende byggevaregruppe »GULV- OG TERRÆNBELÆGNINGER (2/2)« således:

»BYGGEVAREGRUPPE GULV- OG TERRÆNBELÆGNINGER (2/2)

Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/Cenelec) om at specificere følgende system eller systemer for attestering af overensstemmelse i den eller de relevante harmoniserede standarder:

Byggevare(r) Forudsat(te) anvendelser Niveau(er) eller klasser reaktion ved brand System(er) for attestering af overensstemmelse Stive terrænbelægninger A) Komponenter Befæstningsplader; fliser; mosaiksten; parket; belægningselementer af betonvæv eller plade; gulvriste; stive laminerede gulvbelægninger; træbaserede byggevarer B) Bærende systemer, der markedsføres som samlesæt Edb-gulve; huldæk Indendørs anvendelse, herunder indendørs lokaliteter for offentlig transport A1FL (1) — A2FL (1) — BFL (1) — CFL (1) 1 (2) A1FL (3) — A2FL (3) — BFL (3) — CFL (3) — DFL — EFL 3 (4) (A1FL to EFL) (5), FFL 4 (6) Elastiske belægninger og tekstilbelægninger Homogene og heterogene elastiske gulvbelægninger, der leveres som fliser, plader eller ruller (tekstilbelægninger, også i fliseform; plast- og gummiplader (aminoplastiske varmhærdende belægninger); linoleum og kork; antistatiske plader; løst udlagte fliser; elastiske laminerede belægninger) Indendørs anvendelse A1FL (1) — A2FL (1) — BFL (1) — CFL (1) 1 (2) A1FL (3) — A2FL (3) — BFL (3) — CFL (3) — DFL — EFL 3 (4) (A1FL to EFL) (5), FFL 4 (6) Elastiske belægninger og tekstilbelægninger Homogene og heterogene elastiske belægninger, der leveres som fliser, plader eller ruller (tekstilbelægninger, også i fliseform; plast- og gummiplader (aminoplastiske varmhærdende belægninger); linoleum og kork; antistatiske plader; løst udlagte fliser; elastiske laminerede belægninger) Udendørs anvendelse — 4 (6) Afretningsmaterialer Indendørs anvendelse A1FL (1) — A2FL (1) — BFL (1) — CFL (1) 1 (2) A1FL (3) — A2FL (3) — BFL (3) — CFL (3) — DFL — EFL 3 (4) (A1FL to EFL) (5), FFL 4 (6) Udendørs anvendelse — 4 (6)

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.«
(4)

I henhold til betragtning 22 til 25 i forordning (EF) nr. 365/2006 og høringer af alle berørte parter er virksomhederne i deres nuværende form ikke i stand til at modvirke de skadelige virkninger af dumping, da de både frembyder store vanskeligheder i forbindelse med overvågning og håndhævelse og uacceptable risici. Af denne grund og i overensstemmelse med de relevante bestemmelser i de pågældende tilsagn, som giver Kommissionen mulighed for ensidigt at trække godtagelsen af tilsagnene tilbage, har Kommissionen besluttet at trække godtagelsen af tilsagnene tilbage.
(6)

På baggrund af udtalelsen fra EFSA og den nuværende krisesituation agter Kommissionen at revidere de eksisterende permanente EF-foranstaltninger vedrørende import af fjer, navnlig de relevante bestemmelser i Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (3), hvori det er fastsat, hvilke krav der skal opfyldes, for at animalske biprodukter kan importeres fra tredjelande, så de ikke udgør en risiko for menneskers eller dyrs sundhed i Fællesskabet. I kapitel VIII i bilag VIII til forordning (EF) nr. 1774/2002 fastsættes der krav vedrørende afsætning af fjer og fjerdele. For at opnå fuldstændig harmonisering på fællesskabsplan på dette område er der imidlertid også behov for bestemmelser om sundhedscertifikater til brug ved import af fjer og fjerdele og om listen over tredjelande, hvorfra medlemsstaterne tillader import af de pågældende animalske biprodukter.
(2)

Efter at Kommissionen har fået meddelt de pågældende foranstaltninger, har den set nærmere på dem i samarbejde med Frankrig, og den finder det godtgjort, at område A og B, som Frankrig har oprettet, indebærer tilstrækkelig afstand til udbruddet hos fjerkræ og epidemiologisk forbundne tilfælde hos vilde fugle. Det er derfor nødvendigt, at ændre del A og B i bilag I til beslutning 2006/135/EF og at fastlægges varigheden af denne regionalisering.
(35)

Brandmursmekanismen involverer en række individuelle punkter, der er rettet mod at mindske informationsstrømmen mellem ETC og moderselskaberne og omvendt. Den omfatter en bestemmelse om, at Areva/Urenco ikke skal have adgang til kommercielt følsomme oplysninger om ETC-koncernen og omvendt, at Areva og Urenco ikke indgår i den daglige drift af ETC, og at ETC's ledelsesstruktur skal være uafhængig af parterne. Den fastsætter også specifikke pligter for de medlemmer af ETC's bestyrelse, som eventuelt ikke har kommercielt ansvar på uranberigelsesområdet hos nogle af de to parter. Intet bestyrelsesmedlem i ETC må anmode om eller modtage nogen kommercielt følsomme oplysninger, der ikke specifikt er forbeholdt bestyrelsen, ej heller må vedkommende benytte eller rundsende følsomme oplysninger til noget andet formål, og intet bestyrelsesmedlem må være involveret i forhandlinger om nogen kontrakter med aktionærer eller tredjeparter, og ingen oplysninger om sådanne individuelle aftaler må røbes for aktionærerne. ETC's bestyrelse vil kun modtage de oplysninger, der er nødvendige for at gøre det muligt for dens medlemmer at opfylde deres betroede opgaver. Desuden skal de uafhængige revisorer for fællesforetagendet med regelmæssige mellemrum rapportere til Kommissionen om opfyldelsen af dette element i tilsagnene.
DA Den Europæiske Unions Tidende L 89/56

DEN EUROPÆISKE CENTRALBANKS AFGØRELSE

af 13. marts 2006

om ændring af afgørelse ECB/2002/11 om Den Europæiske Centralbanks årsregnskab

(ECB/2006/3)

(2006/248/EF)

STYRELSESRÅDET FOR DEN EUROPÆISKE CENTRALBANK HAR —

under henvisning til statutten for Det Europæiske System af Centralbanker og Den Europæiske Centralbank, særlig artikel 26.2, og

ud fra følgende betragtning:

Med henblik på større åbenhed må præsentationen af Den Europæiske Centralbanks (ECB) pensionsordning i ECB’s regnskaber tydeliggøres. Bilag II i afgørelse ECB/2002/11 af 5. december 2002 om Den Europæiske Centralbanks årsregnskab (1) bør ændres for at vise medtagelse af denne post på passivsiden i ECB’s balance under post 12 »Andre forpligtelser« —

TRUFFET FØLGENDE AFGØRELSE:

Artikel 1

Ændringer

Bilag II i afgørelse ECB/2002/11 ændres i overensstemmelse med bilaget til denne afgørelse.

Artikel 2

Ikrafttrædelse

Denne afgørelse træder i kraft på dagen for dens vedtagelse.

Udfærdiget i Frankfurt am Main, den 13. marts 2006. Jean-Claude TRICHET Formand for ECB

(1) EUT L 58 af 3.3.2003, s. 38. Ændret ved afgørelse ECB/2005/12 (EUT L 311 af 26.11.2005, s. 43).
8.

Kendingsbogstaverne for det land, hvor blanketten udfyldes, er følgende: »BE = Belgien; CZ = Tjekkiet; DK = Danmark; DE = Tyskland; EE = Estland; GR = Grækenland; ES = Spanien; FR = Frankrig; IE = Irland; IT = Italien; CY= Cypern; LV = Letland; LT = Litauen; LU = Luxembourg; HU = Ungarn; MT = Malta; NL = Nederlandene; AT = Østrig; PL = Polen; PT = Portugal; SI = Slovenien; SK = Slovakiet; FI = Finland; SE = Sverige; UK = Det Forenede Kongerige; IS = Island; LI = Liechtenstein; NO = Norge; CH = Schweiz.«
(2)

Italien har indsendt dokumentation, for at nogle zoner på italiensk område kan opnå status som zoner, der er godkendt med hensyn til egtvedsyge (VHS) og infektiøs hæmatopoietisk nekrose (IHN). I nogle af disse zoner er det på grund af den særlige produktionscyklus på akvakulturbrugene i disse zoner umuligt at udtage prøver i overensstemmelse med Kommissionens beslutning 2001/183/EF af 22. februar 2001 om fastlæggelse af prøveudtagningsplaner for og diagnosticeringsmetoder til påvisning og bekræftelse af visse fiskesygdomme og om ophævelse af beslutning 92/532/EØF (3).
(1)

Det fastsættes i Rådets afgørelse 2005/211/RIA, at bestemmelserne i den pågældende afgørelses artikel 1 anvendes fra en dato, der fastsættes af Rådet, så snart de nødvendige forudgående betingelser er opfyldt, og at Rådet kan beslutte at fastsætte forskellige datoer for forskellige bestemmelsers anvendelse. Disse betingelser er opfyldt for så vidt angår artikel 1, nr. 7, i afgørelse 2005/211/RIA, den nye artikel 100, stk. 3, litra e).
(7)

Ved Kommissionens beslutning 2005/432/EF om dyre- og folkesundhedsbetingelser og standardcertifikater for import fra tredjelande af kødprodukter til konsum og om ophævelse af beslutning 97/41/EF, 97/221/EF og 97/222/EF (3) er der opstillet en liste over tredjelande, hvorfra medlemsstaterne kan tillade import af kødprodukter, og der fastsættes behandlinger, der anses for effektivt at kunne inaktivere de relevante patogener. For at forebygge risikoen for, at sygdommen overføres via sådanne produkter, skal de gennemgå en relevant behandling, som afhænger af, hvilken sundhedsstatus oprindelseslandet har, og hvilke dyrearter produktet stammer fra. Det bør derfor fortsat tillades at importere fjerkrækødprodukter med oprindelse i Israel, som har været opvarmet (gennemvarmet) til mindst 70 °C.
(1)

Det fastsættes i afgørelse 2005/211/RIA, at bestemmelserne i den pågældende afgørelses artikel 1 anvendes fra en dato, der fastsættes af Rådet, så snart de nødvendige forudgående betingelser er opfyldt, og at Rådet kan beslutte at fastsætte forskellige datoer for forskellige bestemmelsers anvendelse. Disse betingelser er opfyldt for så vidt angår artikel 1, nr. 7, i afgørelse 2005/211/RIA, den nye artikel 100, stk. 3, litra f).
(3)

Mandatet for de nuværende eksterne revisorer i ÖNB kan ikke fornys for endnu en embedsperiode efter revisionen for regnskabsåret 2005. Det er derfor nødvendigt at udnævne eksterne revisorer fra regnskabsåret 2006.
(3)

To kødvirksomheder er ophørt med forbedringen af deres anlæg og har ansøgt om at blive omklassificeret fra virksomheder med høj kapacitet til virksomheder med lille kapacitet. Ifølge en officiel erklæring fra Ungarns kompetente myndighed opfylder de pågældende virksomheder fuldt ud EU-kravene til virksomheder med lille kapacitet. Virksomhederne bør derfor udgå af listen over virksomheder, der er omfattet af overgangsordningen.
(1)

Ved Kommissionens beslutning 97/296/EF af 22. april 1997 om listen over tredjelande, hvorfra det er tilladt at indføre fiskerivarer til konsum (2), er der opstillet en liste over lande og områder, hvorfra det er tilladt at importere fiskevarer til konsum. Del I i bilaget til beslutning 97/296/EF indeholder listen over de lande og områder, der er omfattet af en særlig beslutning i henhold til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (3), og del II i nævnte bilag indeholder listen over de lande og områder, der opfylder betingelserne i artikel 2, stk. 2, i beslutning 95/408/EF.
(6)

Det bør tillades, at Det Forenede Kongerige ophører med målrettet overvågning vedrørende bestemte sygdomme, som Nordirland er blevet erklæret fri for, forudsat at Irland også er erklæret fri for samme sygdomme.
(9)

Det er desuden nødvendigt at udvide foranstaltningerne for at begrænse kontakten til og mellem svinebedrifter i bestemte dele af Tyskland mest muligt og at kræve en områdemæssig begrænsning af visse aktiviteter, der vedrører svin, for at forhindre, at sygdommen spredes.
(9)

Ved Kommissionens beslutning 2005/432/EF af 3. juni 2005 om dyre- og folkesundhedsbetingelser og standardcertifikater for import fra tredjelande af visse kødprodukter til konsum og om ophævelse af beslutning 97/41/EF, 97/221/EF og 97/222/EF (4) er der opstillet en liste over tredjelande, hvorfra medlemsstaterne kan tillade import af kødprodukter, og der fastsættes behandlinger, der anses for effektivt at kunne inaktivere de relevante patogener. For at forebygge risikoen for, at sygdommen overføres via sådanne produkter, skal de gennemgå en relevant behandling, som afhænger af, hvilken sundhedsstatus oprindelseslandet har, og hvilke dyrearter produktet stammer fra. Det bør derfor fortsat tillades at importere kødprodukter af fjerkræ, strudsefugle og vildtlevende og opdrættet fjervildt med oprindelse i Israel, som har været opvarmet (gennemvarmet) til mindst 70 °C.
(7)

Ved Kommissionens beslutning 2005/432/EF af 3. juni 2005 om dyre- og folkesundhedsbetingelser og standardcertifikater for import fra tredjelande af kødprodukter til konsum og om ophævelse af beslutning 97/41/EF, 97/221/EF og 97/222/EF (3) er der opstillet en liste over tredjelande og dele af tredjelande, hvorfra det er tilladt at importere kødprodukter til Fællesskabet, og der fastsættes behandlinger af kødprodukter, der anses for effektivt at kunne inaktivere bestemte patogener.
(8)

Efter meddelelsen om, at et aviær influenza-virus af subtype H5 indsamlet fra et klinisk tilfælde hos vildtlevende arter er blevet isoleret, har der i henhold til artikel 20, stk. 1, i aftalens bilag 11 været ført konsultationer mellem Kommissionens tjenestegrene og de schweiziske myndigheder for at finde frem til passende løsninger. Med henblik på at finde passende løsninger i overensstemmelse med nævnte bestemmelse har Schweiz meddelt, at landet vil anvende foranstaltninger, der svarer til dem, der er truffet i Fællesskabet i henhold til Kommissionens beslutning 2006/115/EF af 17. februar 2006 om visse beskyttelsesforanstaltninger over for højpatogen aviær influenza hos vilde fugle i Fællesskabet og om ophævelse af beslutning 2006/86/EF, 2006/90/EF, 2006/91/EF, 2006/94/EF, 2006/104/EF og 2006/105/EF (6) og Kommissionens beslutning 2006/135/EF af 22. februar 2006 om visse beskyttelsesforanstaltninger over for højpatogen aviær influenza hos fjerkræ i Fællesskabet (7).
(2)

Samtidigt godtog Kommissionen ved afgørelse 2002/683/EF (3) et fælles tilsagn (i det følgende benævnt »tilsagnet«) afgivet af Haier Electrical Appliances Corp., Ltd, Hisense Import & Export Co., Ltd, Konka Group Co., Ltd, Sichuan Changhong Electric Co., Ltd, Skyworth Multimedia International (Shenzen) Co., Ltd, TCL King Electrical Appliances (Hui Zhou) Co., Ltd og Xiamen Overseas Chinese Electronic Co., Ltd (i det følgende benævnt »selskaberne«) sammen med det kinesiske handelskammer for import og eksport af maskiner og elektronisk udstyr (i det følgende benævnt »CCCME«).
DA Den Europæiske Unions Tidende L 92/15

KOMMISSIONENS BESLUTNING

af 27. marts 2006

om anden ændring af beslutning 2005/758/EF med henblik på at lade flere dele af Kroatien være omfattet af visse beskyttelsesforanstaltninger over for højpatogen aviær influenza

(meddelt under nummer K(2006) 891)

(EØS-relevant tekst)

(2006/256/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Kommissionen beslutning 2005/758/EF af 27. oktober 2005 om visse beskyttelsesforanstaltninger i forbindelse med mistanke om højpatogen aviær influenza i Kroatien og om ophævelse af beslutning 2005/749/EF (3) blev vedtaget, efter at det pågældende tredjeland havde underrettet Kommissionen om mistanke om højpatogen aviær influenza forårsaget af influenza A-virus af subtype H5 på landets område.

(2) Kroatien har givet meddelelse om yderligere tilfælde hos vilde fugle uden for det område, som er omfattet af regionalisering i henhold til nævnte beslutning, hvilket berettiger til, at suspensionen af import fra Kroatien udvides til at omfatte den del af det pågældende tredjelands område, der nu også er sygdomsramt.

(3) Beslutning 2005/758/EF bør derfor ændres i overensstemmelse hermed.

(4) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilaget til beslutning 2005/758/EF erstattes af teksten i bilaget til nærværende beslutning.

Artikel 2

Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. marts 2006. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved tiltrædelsesakten af 2003.

(2) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1). Berigtiget i EUT L 191 af 28.5.2004, s. 1.

(3) EUT L 285 af 28.10.2005, s. 50. Ændret ved beslutning 2006/11/EF (EUT L 7 af 12.1.2006, s. 29).
(2)

Sverige har efter udbruddet truffet de fornødne foranstaltninger i henhold til beslutning 2006/135/EF. Efter at Kommissionen har fået meddelt de pågældende foranstaltninger, har den set nærmere på dem i samarbejde med den berørte medlemsstat, og den finder det godtgjort, at område A og B, som den pågældende medlemsstat har oprettet, indebærer tilstrækkelig afstand til udbruddet hos fjerkræ og epidemiologisk forbundne tilfælde hos vilde fugle. Det er derfor nødvendigt at oprette område A og B i Sverige og at fastlægge varigheden af denne regionalisering.
(5)

Der bør tages hensyn til de nye oplysningsforpligtelser, der er indført i forordning (EF, Euratom) nr. 1150/2000 ved forordning (EF, Euratom) nr. 2028/2004. Medlemsstaterne skal således sammen med den sidste kvartalsopgørelse for hvert regnskabsår indsende et skøn over, hvor stor en del af de fordringer, der er opført på det særskilte regnskab ved udgangen af hvert regnskabsår, der formodentlig ikke vil kunne inddrives. Medlemsstaterne skal desuden i et bilag til kvartalsopgørelsen for det særskilte regnskab angive, hvilke beløb der erklæres eller anses for uinddrivelige.
(2)

Der er blevet tre pladser ledige som medlemmer af Regionsudvalget, efter at mandatet for Rudolf BAUER, Milan MARČOK og Jozef TARČÁK (medlemmer) er udløbet. Der er blevet tre pladser ledige som suppleanter til Regionsudvalget, efter at mandatet for Štefan ŠTEFANEC, Peter TOMEČEK og Mária DEMETEROVÁ (suppleanter) er udløber —
2)

Artikel 2 affattes således: »1. Tyskland sikrer: a) uden at det berører bestemmelserne i direktiv 2001/89/EF, særlig artikel 9, 10 og 11, at: i) der ikke transporteres svin fra eller til bedrifter, der ligger i de i bilag I, afsnit A, angivne områder ii) transport af svin til slagtning fra bedrifter, der ligger uden for de i bilag I, afsnit A, angivne områder, til slagterier i de pågældende områder samt transport af svin i transit gennem de pågældende områder kun tillades, hvis den foregår: — ad hovedveje eller jernbanelinjer og — i overensstemmelse med de kompetente myndigheders detaljerede instrukser, således at de pågældende svin under transporten ikke direkte eller indirekte kommer i kontakt med andre svin. b) at der ikke sendes svin fra de i bilag I, afsnit B, angivne områder til andre områder i Tyskland, bortset fra direkte transport af: i) slagtesvin til et slagteri til omgående slagtning, såfremt svinene stammer fra én enkelt bedrift ii) avls- og fedesvin til en bedrift, såfremt svinene i mindst 45 dage eller siden fødslen, hvis de er under 45 dage gamle, har været holdt på én enkelt bedrift: — hvor der ikke er blevet indsat levende svin i de sidste 45 dage før afsendelsen af de pågældende svin — hvor den i kapitel IV, afsnit D, punkt 2, i bilaget til beslutning 2002/106/EF fastlagte kliniske undersøgelse er udført med negative resultater. 2. Uanset stk. 1, litra a), kan de kompetente myndigheder tillade transport af svin fra en bedrift, der ligger i de i bilag I, afsnit A, angivne områder, men uden for en beskyttelses- eller overvågningszone: a) direkte til et slagteri i de pågældende områder eller i undtagelsestilfælde til udpegede slagterier i Tyskland uden for de pågældende områder til omgående slagtning, såfremt svinene afsendes fra en bedrift, hvor den i kapitel IV, afsnit D, punkt 3, i bilaget til beslutning 2002/106/EF fastlagte kliniske undersøgelse er udført med negative resultater b) til en bedrift i de pågældende områder, såfremt svinene i mindst 45 dage eller siden fødslen, hvis de er under 45 dage gamle, har været holdt på én enkelt bedrift: i) hvor der ikke er blevet indsat levende svin i de sidste 45 dage før afsendelsen af de pågældende svin ii) hvor den i kapitel IV, afsnit D, punkt 2, i bilaget til beslutning 2002/106/EF fastlagte kliniske undersøgelse er udført med negative resultater. 3. Uanset stk. 1, litra a), kan de kompetente myndigheder tillade transport af svin fra en bedrift i en overvågningszone direkte til en udpeget bedrift, hvor der ikke er svin til stede, i samme overvågningszone eller i den beskyttelseszone, som den omgiver, såfremt: — flytningen foregår i overensstemmelse med betingelserne i artikel 11, stk. 1, litra f), og stk. 2, i direktiv 2001/89/EF — de undersøgelser, der er fastlagt i kapitel IV, afsnit D, punkt 2, i bilaget til beslutning 2002/106/EF, er udført med negative resultater på den bedrift, hvorfra svinene afsendes. De tyske myndigheder registrerer flytninger som omhandlet ovenfor og underretter straks Kommissionen derom i Den Stående Komité for Fødevarekæden og Dyresundhed.«